Referat fra bestyrelsesmøde 9/8 2016.

Tilstede: Alice, Bo, Claus og Tove.

1.

Regnskab

Nu er alt på plads og der kan oprettes mobilepay.

Bo sørger for at rykke grundejere for kontigent til grundejerforeningen.

2.

Opfølgning fra generalforsamlingen

Omhandlende tvungen medlemskab

Bestyrelsen stiller sagen i bero indtil videre.

Når byggeriet/lokalplanen for Hyldagergrunden kommer på den politiske dagsorden, tager vi stilling til, hvad vi vil foretage os. Der bliver måske nye muligheder for at indføje et punkt om tvungen medlemskab af grundejerforeningen i forbindelse med ny lokalplan/tinglysning.

Vi opfordrer stadig alle grundejere til medlemskab.

3.

Opfølgning på landsbyvandring.

Mange af grundejerforeningens ønsker til udbedringen af uderummet er allerede blevet udført. Der mangler stadig beskæring og nyplantning af træer ved gadekæret, og udbedringen af hegn og beplantning ved lågen ved busholdepladsen.

Vi henvender os igen med ønske om beplantning ved Citroen. I henvendelsen henviser vi til lokalplanen.

4.

Pixiudgave af lokalplanen.

Vi lægger en pixiudgave af lokalplanen på hjemmesiden. Vi ønsker at give en smagsprøve på, hvilke oplysninger der kan hentes i planen.

Vi læser alle lokalplanen til næste bestyrelsesmøde og kommer med input til hvilke punkter, der skal highlightes.

5.

Velkomstbrev.

Alice har redigeret velkomstbrevet, hun renskriver og sender til godkendelse i bestyrelsen.

6.

Brev til borgmester/byplanlægger vedrørende Hyldagergrunden.

Vi bruger punkterne fra workshoppen i 2014 omhandlende sammenhæng i byen som udgangspunkt for vores henvendelse til Albertslund Kommune.

Vi ønsker, at blive hørt i forhold til planer for bebyggelse på Hyldagergrunden.

Alice laver udkast til brev, og henviser også til lokalplanen omkring landsbypræg.

7.

Årshjul

Vi laver et årshjul for aktiviteter i landsbyen.

Alice sørger for, at det kommer på hjemmesiden under kalender. Her skal den opdateres, når der er nye aktiviteter.

8.

Nabohjælp

Claus og Ole er klar til at sende brev om "nabohjælp" ud til alle husstande.

Der er søgt om tilladelse til at opsætte skilt om nabohjælp ved indkørslen til landsbyen.

9.

Kunst.

Vi står først på ventelisten til et kommunalt kunstværk og eventuelt til en blomsterkumme - dog først i 2017 -

Vi laver høringssvar til strategien for Kunst i det offentlige rum, som er i høring nu. Alice har nogle relevante synspunkter, og det er det vi sender afsted. Se høringssvaret på hjemmesiden.

Vi inviterer den ansvarlige for kunststrategien til at deltage i et bestyrelsesmøde den 1. eller 2. torsdag i september kl. 16.

Er der grundejere der har ideer til placering, er de velkomne til at henvende sig til bestyrelsen.

10.

Eventuelt

Alice taler med grundejer på Vridsløsestræde om parkering af trailer og gravemaskine på vejen.

Desuden med grundejer ved dobbelthuset på Vridsløsestræde ved gadekæret, om at affaldsstativ skal stå på egen grund.

Næste møde er tirsdag d. 27/9 kl. 19,30 hos Tove

Referat

Tove